Page:Donald M'Donald (2).pdf/2



Y name it is Donald M’Donald,

I live in the Highlands sae grand;

I've follow'd my banners, and will do,

Wherever our Maker has land.

When rankit amang the blue bonnets,

Nae danger can fear me ava;

I ken that my brethren around me

Are either to conquer or fa'.

Brogues and brochen and a',

Brochen and brogues and a';

And is na she very weel aff,

Who has brogues and brochen and a'.

Last year we were wonderfu' canty

Our friends and our country to see;

But since the proud Corsican's vauntie,

We'll meet him by land or by sea.

Whenever a clan is disloyal,

Wherever our King has a foe,

He'll quickly see Donald M'Donald,

Wi's Highlandmen a' in a row.

Guns and pistols and a',

Pistols and guns and a',

He'll quickly see Donald M'Donald,

Wi guns and pistols and a'.

What though we befriendit young Charley,

To tell it I dinna think shame;

Poor lad he came to us but barely,

And reckon'd our mountains his hame.